যোধপুরে ভয়ঙ্কর দুর্ঘটনা, মৃত ১৫ আহত তিন

ওয়েবডেস্ক- যোধপুরে ভয়ঙ্কর দুর্ঘটনা। প্রায় ১৫ জনের মৃত্যু, আহত তিনজন। জানা গেছে, রাজস্থানের ভারতমালা এক্সপ্রেসওয়েতে একটি ট্রাক দাঁড়িয়েছিল। আচমকা একটি টেম্পো ট্রাভেলারের সেটি ধাক্কা মারে। ঘটনায় কমপক্ষে ১৫ জনের মৃত্যু হয়েছে। পালোধির পুলিশ সুপার কুন্দন কানওয়ারিয়া জানিয়েছেন, মৃত-আহতরা যোধপুরের কোলায়াত মন্দির দর্শন করে ফিরছিলেন।

নিহতরা সকলেই যোধপুরের সুরসাগরের বাসিন্দা। আহতদের প্রথমে ওসিয়ানের একটি হাসপাতালে নিয়ে যাওয়া হয়, পরে উন্নত চিকিৎসার জন্য গ্রিন করিডোর দিয়ে যোধপুরে স্থানান্তরিত করা হয়। পুলিশ অচল সিং দেওরা জানান, মাতোদা পুলিশ সীমানার অন্তর্গত হনুমান সাগর মোড়ের কাছে দুর্ঘটনাটি ঘটে। দ্রুতগামী টেম্পো ট্র্যাভেলারটি রাস্তার পাশে দাঁড়িয়ে থাকা একটি ট্রাকদে ধাক্কা মারে।

আরও পড়ুন- বেঙ্গালুরুতে রহস্যমৃত্যু তরুণীর! চাঞ্চল্য

গাড়িটি সম্পূর্ণরূপে দুমড়ে-মুচড়ে যায়। সংঘর্ষ এতটাই তীব্র ছিল যে বেশ কয়েকজন যাত্রী দুর্ঘটনাগ্রস্ত গাড়ির ভেতরে আটকা পড়েন। পুলিশ ও স্থানীয় লোকজন, গাড়ির চালকরা এগিয়ে এসে যাত্রীদের উদ্ধার করে। বীভৎস মৃত্যু, সংঘর্ষের তীব্রতায় দেহগুলি সিটে সঙ্গে সেঁটে গেছে।

যোধপুরের পুলিশ কমিশনার ওম প্রকাশ মথুরাদাস মাথুর এবং সুপারিনটেনডেন্ট ডঃ বিকাশ রাজপুরোহিত আহতদের দেখতে হাসপাতালে যান। মৃতদের শনাক্ত করার প্রক্রিয়া চলছে, পরিবারকে খবর দেওয়া হয়েছে।

দেখুন আরও খবর-